
ДО  
ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР  НИКОЛОВ  –  КМЕТ НА ОБЩИНА БУРГАС

ОТНОСНО:
Разрешение за изменение на ПУП-ПУР на обслужваща улица с о.т.1344 – о.т.1357 – о.т.1356 и нови бордюрни криви, в границите на кв.40 и кв.53А и изменение на ПР на УПИ IІ и ІІІ в кв.40,  по плана на ж.к.„Славейков“, гр.Бургас и промяна на предназначението на част от УПИ II, отреден – „за озеленяване“ /ПИ с идентификатор 07079.602.542 по КК на гр.Бургас/, на основание чл.62а, ал.3, т.2 от ЗУТ за изграждане на eелементи на техническата инфраструктура.
УВАЖАЕМИ ОБЩИНСКИ СЪВЕТНИЦИ,

Във връзка с инвестиционно намерение на Община Бургас за изграждане на четирикрилно кръстовище на ул.Янко Комитов, предвидено с ПУП на ж.к.„Славейков“ и съобразяването му с изградените към момента съоръжения, възниква необходимост от изменение на ПУП-ПУР на обслужваща улица с о.т.1344 – о.т.1357 – о.т.1356 и изменение на ПР на УПИ IІ и ІІІ, в кв.40,  по плана на ж.к.„Славейков“, ПИ с идентификатори 07079.602.543 и 07079.602.542 по КК на гр.Бургас, както и на бордюрните криви в кв.40 и кв.53А.

Съгласно действащ ПУП на ж.к.„Славейков“ и ПЗ„Север“ са предвидени обслужващи улици, осите на които се разминават. Към момента е реализирано триклонно кръстовище ул.„Янко Комитов“ и улица към ПЗ „Север“.

За осигуряване на възможност за реализиране на инвестиционното намерение е изготвено служебно предложение за изменение на ПУП-ПУР на обслужваща улица с о.т.1344 – о.т.1357 – о.т.1356, в границите на кв.40 и кв.53А и изменение на ПР на УПИ ІI и ІІІ в кв.40 по плана на ж.к.„Славейков“, гр.Бургас, с цел оптимизиране на кръстовището, като се оформи четирикрилно такова.

С представеното предложение за изменение се предлага изменение на ПУП-ПУР на улица с о.т.1344-1357-1356, в границите на кв.40 и кв.53А и изменение на ПР на УПИ ІI и УПИ ІІІ в кв.40, като се променя осовата линия на улица с о.т.1344 – о.т.1357 – о.т.1356 и същата се измества в югозападна посока, променят се бордюрните линии пред УПИ І-315, отреден – „за озеленяване“ в кв.53А и се променят бордюрните линии и улично-регулационните граници на УПИ IІ в кв.40 и УПИ ІІІ в кв.40. За осигуряване на необходимият габарит на улицата се променя източната регулационна граница на УПИ ІІІ, отреден за обществено обслужване в кв.40, като едновременно с това се предлага предвиждане на нова тупикова улица, като част от площта на УПИ ІІІ, за осигуряване на достъп до предвидения подземен паркинг в УПИ IІ в кв.40 отреден – ‚за озеленяване и подземен паркинг‘,  с цел осигуряване на изискуемите по нормативна уредба входове и изходи.

С изменението не се променят предназначението и начина на ползване на територията и отрежданията на УПИ.

Служебното предложение е внесено за разглеждане на заседание на ОЕСУТ, проведено на 08.07.2015г. С Решение, обективирано в Протокол-Решение №18/08.07.2015г., т.23 от дневния ред ОЕСУТ счита, че са налице условията на чл.134, ал.1, т.2 от ЗУТ за допускане на изменение на ПУП-ПРЗ, при спазване на изискванията на чл.62а, ал.3 от ЗУТ.

Проведено е обществено обсъждане на изготвеното служебно предложение на 24.09.2015г. За него е съставен протокол и присъствен лист.
Предвид изложеното и на основание чл.21, ал.1, т.8 и т.11 от ЗМСМА, чл.134,ал.1, т.2 от ЗУТ, във връзка с чл.62а, ал.3, т.2 от ЗУТ, предлагам Общински съвет Бургас да вземе следното:
Р Е Ш Е Н И Е:
На основание чл.21, ал.1, т.11 от ЗМСМА, чл.134, ал.1, т.2 от ЗУТ, във връзка с чл.62а, ал.3, т.2 от ЗУТ Общински съвет Бургас разрешава изменение на ПУП-ПУР на обслужваща улица с о.т.1344 – о.т.1357 – о.т.1356 и нови бордюрни криви, в границите на кв.40 и кв.53А и изменение на ПР на УПИ IІ и ІІІ в кв.40,  по плана на ж.к.„Славейков“, гр.Бургас, както и промяна на предназначението на част от УПИ II, отреден – „за озеленяване“ /ПИ с идентификатор 07079.602.542 по КК на гр.Бургас/, за изграждане на eелементи на техническата инфраструктура.

Приложения: служебно предложение за изменение на ПУП-ПУР на обслужваща улица с о.т.1344 – о.т.1357 – о.т.1356 и изменение на ПР на УПИ ІI и ІІІ в кв.40 по плана на ж.к.„Славейков“, гр.Бургас; скици от СГКК – Бургас; Акт за ЧОС; Протокол-Решение №18/08.07.2015г., т.23 от дневния ред на ОЕСУТ; протокол и присъствен лист от проведено обществено обсъждане.
ДИМИТЪР  НИКОЛОВ

Кмет на Община Бургас

